Document ID: 32002R1148

Uredba Sveta (ES) št. 1148/2002
z dne 26. junija 2002
o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske gospodarske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1) V skladu z Uredbo (ES) št. 2505/96 [1] je Svet odprl tarifne kvote Skupnosti za določene kmetijske in industrijske izdelke. Povpraševanju Skupnosti po zadevnih izdelkih je treba ugoditi pod najugodnejšimi pogoji. Tarifne kvote Skupnosti je zato treba odpreti po znižani ali stopnji dajatve nič za ustrezne količine, in po povečanih ali razširjenih v primeru nekaterih obstoječih tarifnih kvot ter se med tem izogibati motnjam na trgu s temi izdelki.
(2) Uredbo (ES) št. 2505/96 je zato treba spremeniti.
(3) Ob upoštevanju gospodarskega pomena te uredbe je treba poudariti, da je njena podlaga razlog nujnosti, predviden v točki I(3) protokola, priloženega Pogodbi o Evropski uniji in Pogodbi o ustanovitvi Evropskih skupnosti o vlogi nacionalnih parlamentov v Evropski uniji -
SPREJEL NASLEDNJO UREDBO:
Člen 1
Priloga I k Uredbi (ES) št. 2505/96 se za obdobje veljavnosti kvot od 1. januarja do 30. junija 2002 spremeni:
- zaporedna številka 09.2935: višina tarifne kvote se spremeni na 80000 ton.
Člen 2
Priloga I k Uredbi (ES) št. 2505/96 se za obdobje veljavnosti kvot od 1. januarja do 31. decembra 2002 spremeni:
- zaporedna številka 09.2799: višina tarifne kvote se spremeni na 50000 ton,
- zaporedna številka 09.2950: višina tarifne kvote se spremeni na 6500 ton.
Člen 3
Z začetkom veljavnosti od 1. julija 2002 se tarifne kvote v prilogi k tej uredbi dodajo Prilogi I k Uredbi (ES) št. 2505/96.
Člen 4
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 26. junija 2002

Labels: 3
1
6